b'\n_START_ARTICLE_\nFischesserita\n_START_SECTION_\nCaracter\xc3\xadstiques\n_START_PARAGRAPH_\nLa fischesserita \xc3\xa9s un mineral d\'argent, or i seleni, amb f\xc3\xb3rmula Ag\xe2\x82\x83AuSe\xe2\x82\x82. Qu\xc3\xadmicament \xc3\xa9s un selenur d\'argent i or (I) de color blanc d\'argent o rosa. La seva duresa a l\'escala de Mohs \xc3\xa9s de 2, i la seva densitat \xc3\xa9s de 9,05 g/cm\xc2\xb3. Cristal\xc2\xb7litza en el sistema c\xc3\xbabic. La fischesserita \xc3\xa9s el primer selenur d\'or descobert._NEWLINE_Segons la classificaci\xc3\xb3 de Nickel-Strunz, la fischesserita pertany a "02.BA: sulfurs met\xc3\xa0l\xc2\xb7lics amb proporci\xc3\xb3 M:S > 1:1 (principalment 2:1) amb coure, argent i/o or" juntament amb els seg\xc3\xbcents minerals: calcocita, djurleita, geerita, roxbyita, anilita, digenita, bornita, bellidoita, berzelianita, athabasca\xc3\xafta, umangita, rickardita, weissita, acantita, mckinstryita, stromeyerita, jalpa\xc3\xafta, selenojalpa\xc3\xafta, eucairita, aguilarita, naumannita, cervelle\xc3\xafta, hessita, chenguodaita, henryita, st\xc3\xbctzita, argirodita, canfieldita, putzita, penzhinita, petrovska\xc3\xafta, petzita, uytenbogaardtita, bezsmertnovita, bilibinskita i bogdanovita.\n_START_SECTION_\nFormaci\xc3\xb3\n_START_PARAGRAPH_\nEl marc geol\xc3\xb2gic del material tipus s\xc3\xb3n filons carbonatats en dip\xc3\xb2sits hidrotermals epitermals de metalls preciosos. Se n\'ha trobat juntament amb naumannita, clausthalita, permingeatita, or, calcita i quars.'